જોકે હાલમાં તો શાંતનુ જેવા ભારતમાં જ વસેલા, ત્રિપુરા કે આસામ સહિતના ઇશાન ભારતના પ્રદેશોમાં વસેલા ભારતના અન્ય પ્રાંતના લોકો માટે પણ સમસ્યા ઊભી થઈ છે. આસામમાં બંગાળીઓની મોટી સંખ્યા હોવાથી આઝાદી પહેલાંથી જ અસંતોષ હતો. તે અસંતોષ વધતો જ રહ્યો છે. તેના કારણે હવે આસામમાં એનઆરસીમાં આટલી મોટી ગરબડ થઈ તો બાકીના ઇશાન ભારતમાં અને આગળ જતા પશ્ચિમ બંગમાં તેનો અમલ થાય તો શું થાય તે સવાલ ચિંતા કરાવે તેવો છે.